5.4.2023
EL
Επίσημη Εφημερίδα της Ευρωπαϊκής Ένωσης
C 125/43 Τρίτη 13 Σεπτεμβρίου 2022
58.
καλεί την Επιτροπή να προωθήσει τα πρότυπα και τις φιλοδοξίες της ΕΕ για την προστασία των δασών σε διεθνές επίπεδο·
59. καλεί την Επιτροπή να ξεκινήσει εκ νέου τις διαπραγματεύσεις για μια νομικά δεσμευτική διεθνή σύμβαση για τα δάση η οποία θα συμβάλλει στη διαχείριση, διατήρηση και βιώσιμη ανάπτυξη των δασών, θα προβλέπει τις πολλαπλές και συμπληρωματικές λειτουργίες και χρήσεις τους, συμπεριλαμβανομένων μέτρων δάσωσης, αναδάσωσης και διατήρησης, λαμβάνοντας υπόψη τις κοινωνικές, οικονομικές, οικολογικές, πολιτισμικές και πνευματικές ανάγκες των σημερινών και μελλοντικών γενεών, και αναγνωρίζοντας τον ζωτικό ρόλο όλων των τύπων δασών στη διατήρηση των οικολογικών διεργασιών και ισορροπιών, καθώς και στη διαφύλαξη της ταυτότητας, του πολιτισμού και των δικαιωμάτων των αυτόχθονων πληθυσμών, των κοινοτήτων τους και άλλων κοινοτήτων και κατοίκων των δασών· 60. καλεί την Ένωση να συμμορφωθεί με την αρχή της συνοχής των αναπτυξιακών πολιτικών και να διασφαλίσει τη συνοχή μεταξύ των πολιτικών της στους τομείς της ανάπτυξης, του εμπορίου, της γεωργίας, της ενέργειας και του κλίματος· αναγνωρίζει τη θετική οικονομική, κοινωνική και περιβαλλοντική συμβολή της δασικής βιομηχανίας και ζητεί περαιτέρω επενδύσεις στην έρευνα, την καινοτομία και την τεχνολογική πρόοδο· 61. καλεί την Επιτροπή να προωθήσει αντίστοιχες ρήτρες στις διεθνείς αγορές βιοοικονομίας και να αξιοποιήσει πανευρωπαϊκές και διεθνείς εταιρικές σχέσεις και συμφωνίες εξωτερικού εμπορίου για την προώθηση της φιλοδοξίας της ΕΕ για το κλίμα και της βιωσιμότητας της χρήσης των δασών εκτός της ΕΕ· o o 62.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.